**UTKAST FOR SYNSPUNKTER**

**Til medlemmer i Kommunikologforeningen, øvrige kommunikologer og studenter i Kommunikologi**

**FORSLAG TIL FAGDOKUMENTASJON FOR KOMMUNIKOLOGER**

Dette dokument er et utkast til beskrivelse av materialet, ord og begreper som brukes i metadisiplinen Kommunikologi©. Hensikten er at oppdatert informasjon skal være tilgjengelig for alle kommunikologer. Styret har som forslag valgt å kalle dokumentasjonen en «Standard» samt materialet for «taksonomi» fordi det ankrer til andre profesjonelle rammer, se under, og fordi en standard er en gyldig referanse. Presuppen bak forslaget er at siden vår disiplin er tverrfaglig/tvärdisciplinär så bør, ikke minst vi som kommunikologer, bruke nyttige begrep fra andra områder/disipliner.

Det å lese standarden gir ikke tverrfaglig metakompetanse. Kommunikologer kan velge å referere til denne i fremtiden.

**Bakgrunn**

Forslaget har hittil vært gjennom følgende steg/trinn:

* Det ble første gang utarbeidet av Monika Eknes i etterkant av kvalitetssikrings-uken i september 2014.
* I etterkant av kongressen i 2014 ble det opprettet en arbeidsgruppe bestående av Linda Nilsson, Max Wilhemsson og Monika Eknes. Kommentarer fra arbeidsgruppen ble innarbeidet i forslaget.
* Tidligere feedbackservicegruppe mottatt forslaget, men rakk/hann aldri å behandle den. Kommentarer fra Morten Ånerud ble imidlertid mottatt og innarbeidet.
* Styret har deretter tilsammen med feedbackservicegruppen og valberedningen kommentert og visse justeringer har gjorts.

**Forslag til prosess og eierskap**

* Standarden bør eies av Kommunikologforeningen
* Standardforslaget bør sendes på høring blant alle foreningens medlemmer, kommunikologer og studenter i Kommunikologi
* Gjennomgang og tilbakemelding fra SIK
* Når styret mener at forslaget er tilstrekkelig forankret blant medlemmene, foreslår styret standardforslaget godkjent som en standard på et årsmøte
* Standarden bør oppdateres med passende tidsintervallet, slik at den er et oppdatert, levende og åpent material for medlemmene i foreningen og andre kommunikologer
* Standarden bør finnes i svensk, norsk og engelsk oversettelse, som et minimum.

**Generelt om standarder**

Standardisering er er et virkemiddel for å sikre kongruent kvalitet.

Standardiseringsarbeid foregår i utviklingsprosesser som involverer mange fageksperter på standardens fagområde. De ulike ekspertene bidrar med sin kunnskap. Dette sikrer forankring, eierskap og best mulig kvalitet på standarden.

Det forskes ikke «på» standarder. Standarder beskriver «state of the art» og er resultatet av valg og forhandlinger, basert på den kunnskapen som er tilgjengelig både fra forskning og fra praksis. Av samme årsak stilles det ikke spørsmål om en standard er «vitenskapelig». Standarder er gyldige referanser i vitenskapelige arbeider. Å benytte en gitt standard er et valg og i noen tilfeller pålagt gjennom lov- eller kontraktskrav.

Ingen forventer at personer uten relevant fagkunnskap kan forstå en gitt standard.

Her er en oversikt over standarder utgitt av ISO:

* <http://www.standard.no/fagomrader/>
* <http://www.sis.se/> (trykk på Âmnesområde på venstre side)

Standarder utgis også av profesjonsorganisasjoner, se for eksempel <https://na.theiia.org/standards-guidance/Pages/Standards-and-Guidance-IPPF.aspx>

Wikipedia om standard:

<https://en.wikipedia.org/wiki/Standard>

<https://en.wiktionary.org/wiki/standard>

**Foreløpig utkast**

**Kommunikologi©**

**Terminologi**

**Standard KF-001**

**Utgitt av Kommunikologforeningen, www.kommunikologforeningen.org**

Innhold

[1 Innledning 3](#_Toc433357408)

[1.1. Intensjon 3](#_Toc433357409)

[1.2. Omfang 3](#_Toc433357410)

[1.3. Målgruppe 3](#_Toc433357411)

[2 Kommunikologi© 4](#_Toc433357412)

[2.1 Definisjon 4](#_Toc433357413)

[2.2 Bakgrunn 4](#_Toc433357414)

[3 Kompetanse 4](#_Toc433357415)

[4 Taksonomi for kommunikologisk filtrering/analyse, forandringsarbeid og kvalitetsevaluering 5](#_Toc433357416)

[5 Terminologi 6](#_Toc433357417)

[5.1 Sentrale begreper 6](#_Toc433357418)

[5.2 Begreper i rammeverket 6](#_Toc433357419)

[6 Referanser 11](#_Toc433357420)

[Annex A: FAQ 12](#_Toc433357421)

# Innledning

## Intensjon

Denne standarden er utarbeidet som et ledd i stabiliseringen og videreføringen av den etablerte metadisiplinen Kommunikologi©.

Standarden er utarbeidet for å være en referanse for:

* Taksonomi[[1]](#footnote-1) og terminologi brukt innenfor Kommunikologi©
* Kommunikologiske produkter og arbeider.

## Omfang

Standarden inneholder følgende deler:

* Innledning
* Rammesetting av metadisiplinen Kommunikologi©
* Kompetanse
* Taksonomi
* Begrepsliste
* Vedlegg: FAQ

## Målgruppe

Målgruppen for denne standarden er kommunikologer.

.

# Kommunikologi©

## Definisjon

Kommunikologi© er definert som:

* Studiet av struktur og dynamikk i kommunikasjon og forandring når all opplevelse og all adferd er valgt definert, beskrevet og forstått som kommunikasjon
* Læren om/studiet av det som er felles i forandrings-/utviklingsprosesser.

Direkte oversatt betyr ordet *kommunikologi* ”læren om det som er felles”.

## Bakgrunn

Metadisiplinen Kommunikologi© er definert av Truls Fleiner og Jorunn Sjøbakken. Informasjon om disiplinen finnes hos Skandinavisk Institutt for Kommunikologi©, se [www.kommunikologi.no](http://www.kommunikologi.no).

# Kompetanse

3.1 Gjennom studier innenfor metadisiplinen Kommunikologi© tilegner kommunikologer seg en tverrfaglig metakompetanse.

3.2 Kommunikologer skal fleksibelt kunne gjennomføre kommunikologisk filtrering/analyse, forandringsarbeid og kvalitetsevaluering og dens kategorier som:

* Filtre/analyseredskaper for filtrering/analyse av ”Any Human Activity”
* Kriterier for kvalitetsevaluering
* Verktøy for forandrings- og utviklingsprosesser

3.3 Kommunikologer skal kunne gi og motta sortert feedback.

3.4 Kommunikologer skal utvise god referanseskikk.

3.5 Kommunikologer skal kunne forstå metadisiplinen Kommunikologi©

3.6 Kommunikologer skal kunne forvalte metadisiplinen Kommunikologi©

3.7 Kommunikologer skal ha forståelse for og kunnskap om sju rammekjennetegn ved metadisiplinen Kommunikologi©:

1. Tverrfaglig
2. Sammenfatning, klassifisering og taksonomi
3. Navnet på disiplinen; Kommunikologi inkl definisjoner
4. Disiplin/kunnskapsområde
5. Meta
6. Filtrering/kommunikologisk analyse
7. Isomorfi

# Taksonomi for kommunikologisk filtrering/analyse, forandringsarbeid og kvalitetsevaluering

4.1 Den definerte taksonomien for kommunikologisk analyse, forandringsarbeid og kvaltetsevaluering består av:

* Elementer; kategorier for informasjonstyper – bestandsdeler
* Mønstre; kategorier for hvordan kommunikasjonen foregår
* Grunnsorteringer, eller grunnbalanser; kategorier for informasjonskilder som kan være i balanse/ubalanse.

**Tabell 1: Taksonomi**

|  |  |  |
| --- | --- | --- |
| **Elementer** | **Mønstre** | **Grunnsorteringer** |
| VAK og ord (I. orden)   * Submodaliteter * Submodalitetsdistinksjoner | Pacing og leading | V // A // K // språk |
| Anker (I. orden) | Pattern interruption | Ytre // indre muskellag  Ytre // indre oppmerksomhet |
|  | Ankring | I // II // III orden |
| Intensjoner (II. orden) | Tilgangstegn (accessing cues) | Høyre // venstre |
|  | Strategier | Jeg // du, Vi // dem |
| Presupposisjoner (III. orden) | Språkmønstre | Assosiert // dissosiert |
| Rammer (III. orden) | Kongruens og inkongruens | Oppe // nede |
|  | Diagonaler | Foran // bak |
|  | Rotasjoner | Fortid // nåtid // framtid |
|  | Signaturer | Bevisst // ubevisst |

# Terminologi

## Sentrale begreper

**Metanym**

Metanym er definert som et samlingsbegrep; et paraplybegrep for begreper som adresserer samme kommunikative fenomen.

**Chunking**

Chunking er valgt som metanym for å finne overordnede kategorier (”chunke opp”), sideordnede kategorier (”chunke sideveis”) eller underordnede kategorier (”chunke ned”).

**Isomorfi**

Isomorfi betyr ”samme form”. Begrepet ”isomorfi” viser til at taksonomien adresserer form og ikke innhold, samt at kompetansen gjør det mulig å gjenkjenne lik form uavhengig av innhold og på tvers av systemnivå.

**Logiske plan**

Logiske plan er valgt som begrep for å beskrive hvorvidt eksempler eller instanser er av samme eller ulike chunkingnivå, se definisjon av chunking.

**Taksonomi**

Taksonomi er definert som anvendelsen av og læren om klassifisering.

## Begreper i rammeverket

### Elementer

#### Modaliteter og språk

Modaliteter, i denne sammenheng sansemodaliteter, og språk er valgt som kategorier for:

* Visuell informasjon (V) – synsinntrykk
* Auditiv informasjon (A) – hørselsinntrykk
* Kinestetisk informasjon (K) – informasjon via kroppen, inkludert
  + Olfatorisk informasjon – lukt
  + Gustatorisk informasjon – smak
  + Taktil informasjon – ved berøring
  + Viseral informasjon – fra kroppen, f.eks. ”sulten” og ”trøtt”
  + Emosjoner
* Språk

**Submodalitet**

Adferd og opplevelser kan beskrives ved submodaliteter (sansesubmodaliteter), se eksempler i tabellen under.

|  |  |  |
| --- | --- | --- |
| **Visuelle submodaliteter**  **(V)** | **Auditive submodaliteter**  **(A)** | **Kinestetiske submodaliteter**  **(K)** |
| Farge | Lyd | Temperatur |
| Lys (lysstyrke) | Stillhet | Trykk |
| Kontrast | Tone | Tekstur |
| Metning (andel fargepigmenter) | Klang | Fuktighet |
| Skarphet | Resonans | Konsistens (myk/hard) |
| Retning | Retning | Retning |
| Rytme | Rytme | Rytme |
| Varighet | Varighet | Varighet |
| Plassering | Plassering | Plassering |
| Tempo | Tempo | Tempo |
| Bevegelse | Bevegelse | Bevegelse |
| Størrelse | Volum | Størrelse |
| Form | Betoning | Form |
| Avstand | Avstand | Omfang |

**Submodalitetsdistinksjon**

Submodaliteter kan beskrives ved submodalitetsdistinksjoner. Eksempler er rød, hard og 100 meter.

#### Anker

Opplevelser som skjer nær hver andre i tid har en tendens til å bli koblet sammen i hjernen. En slik kobling er definert som et *anker* mellom de ulike situasjonene eller opplevelsene. *Anker* er valgt som et metanym for bl.a. assosiasjoner, ”ømme tær”, ”knapper å trykke på”, triggere, linker, betinging, referanser med mer.

#### Intensjon

*Intensjon* er valgt som metanym for begreper som viser til ny ønsket status/tilstand, som for eksempel mål, formål, hensikt, misjon, visjon, drøm, ”tanken bak”, ambisjon, vilje, ønsket resultat, milepæl, ønske, mening med, motivasjon osv.

Intensjoner er svarene på ”hva skal dette føre til” og beskriver ønsket fremtidig tilstand ved substantiv og adjektiv snarere enn aktiviteter og verb. Intensjoner er knyttet til *II. orden*.

#### Presupposisjon

*Presupposisjoner* er alt som legges til grunn bevisst eller ubevisst i vår kommunikasjon; ”Det som må være subjektivt sant – bevisst og særlig ubevisst – for at det noen gjør skal gi mening”.

Pre: Foran

Sub(p) Under

Posisjon: Plassere/sette

*Presupposisjon* er valgt som et metanym for forventninger, teorier, beslutninger, holdninger, hypoteser, overbevisninger, tro, ligninger, oppfatninger, prognoser, før-forståelse, myter, antagelser, bestemmelser, fordommer, innstillinger, forståelsesmåter, dogmer, verdier, generaliseringer, modeller med mer.

#### Ramme

En ramme er en sammenfatning eller en avgrensning av hva som gjelder. En ramme gir muligheter og begrensninger og angir hva som er innenfor og utenfor. *Ramme* er valgt som metanym for kontekst, sammenheng, situasjon, omstendighet, betingelse, forutsetning, ”under … forhold”, setting, struktur, akt, scene, kapittel, omgang, innslag, leksjon, regelverk, område, prosess, enhet, sats, seksjon og grense mm.

### Mønstre

#### Pacing

Pacing er valgt som et metanym for adferd, rammer, presupposisjoner og intensjoner som skaper møte og kontakt i ett eller mellom mennesker.

#### Leading

Leading er valgt som et metanym for adferd, rammer, presupposisjoner og intensjoner som skaper fremdrift.

#### Pattern interruption

Pattern interruption er valgt som metanym for adferd, rammer, presupposisjoner og intensjoner som bryter mønstre.

#### Tilgangstegn (accessing cues)

Tilgangstegn er valgt som metanym for adferd som indikerer hvilken informasjonstype et subjekt har tilgang til.

#### Ankring

Ankring er valgt som et begrep for adferd, rammer, presupposisjoner og intensjoner som skaper ankre, se definisjonen på begrepet *Anker*.

#### Språkmønster

Språkmønster er valgt som metanym for strukturer i språket, eksempelvis uspesifikt språk, modalitetsspesifikt språk og submodalitetsspesifikt språk, bruk av linking, ”men” og referanseindekser.

#### Diagonal

Diagonal er valgt som metanym for diagonale bevegelser og signalstrømmer.

#### Rotasjon

Rotasjon er valgt som metanym for roterende bevegelser og signalstrømmer.

#### Kongruens og inkongruens

Kongruens og inkongruens er valgt som begrep for samsvar, eller manglende samsvar, mellom delene som kommunikasjon består av.

#### Strategi

En strategi er definert som en sekvens av ankre på modalitets- eller submodalitetsnivå.

#### Signatur

En signatur er definert som adferd som gjentar seg. Signaturer kan ankre inn tilstander, presupposisjoner og rammer.

### Grunnsorteringer

#### Høyre // venstre

Høyre er valgt som metanym for informasjonskildene sanseinntrykk (VAK), kreativitet, fleksibilitet og helhetstenkning.

Venstre er valgt som metanym for informasjonskildene språk, logikk, detaljer og aktiviteter.

Grunnsorteringen høyre // venstre adresserer forholdet, eller balansen, mellom informasjonskildene ”høyre” og ”venstre”.

#### Jeg // du, Vi // dem

Jeg er valgt som metanym for informasjonskilden ”jeg” på alle systemnivåer; individ, gruppe, organisasjon eller samfunn.

Du er valgt som metanym for informasjonskilden ”du” på alle systemnivåer; individ, gruppe, organisasjon eller samfunn.

Grunnsorteringen jeg // du adresserer forholdet, eller balansen, mellom informasjonskildene ”jeg” og ”du”, alternativt vi//dem i grupper og organisasjoner.

#### Foran // bak

Foran er valg som metanym for informasjon med opprinnelse fra forsiden av kroppen på alle systemnivåer; individ, gruppe, organisasjon eller samfunn.

Bak er valg som metanym for informasjon med opprinnelse fra baksiden av kroppen på alle systemnivåer; individ, gruppe, organisasjon eller samfunn.

Grunnsorteringen foran // bak adresserer forholdet, eller balansen, mellom informasjonskildene ”foran” og ”bak”.

#### Indre // ytre

Indre er valgt som metanym for informasjon med opprinnelse internt fra et subjekt på alle systemnivåer; individ, gruppe, organisasjon eller samfunn.

Ytre er valgt som metanym for informasjon med opprinnelse eksternt for et subjekt på alle systemnivåer; individ, gruppe, organisasjon eller samfunn.

Grunnsorteringen indre // ytre adresserer forholdet, eller balansen, mellom informasjonskildene ”indre” og ”ytre”. Grunnsorteringen adresserer indre // ytre oppmerksomhet og indre // ytre muskellag.

#### Assosiert // dissosiert

Assosiert er valgt som et metanym for informasjon med opprinnelse fra en assosiert tilstand.

Dissosiert er valgt som et metanym for informasjon med opprinnelse fra en distansert tilstand.

Grunnsorteringen assosiert // disossiert adresserer forholdet, eller balansen, mellom informasjonskildene ”assosiert” og ”disossiert”.

#### V // A // K // språk

V // A // K // språk er valgt som metanym for sansekanalene og språk som informasjonskilder.

Grunnsorteringen V // A // K // språk adresserer forholdet, eller balansen, mellom informasjonskildene ”V”, ”A”, ”K” og ”språk”.

#### Bevisst // ubevisst

Bevisst // ubevisst er valgt som metanym for hvorvidt informasjon har opprinnelse fra det bevisste eller det ubevisste.

Grunnsorteringen bevisst // ubevisst adresserer forholdet, eller balansen, mellom informasjonskildene ”bevisst” og ”ubevisst”.

#### Fortid // nåtid // fremtid

Fortid // nåtid // fremtid er valgt som metanym for hvorvidt informasjon har opprinnelse fra fortid, nåtid eller fremtid.

Grunnsorteringen fortid // nåtid // fremtid adresserer forholdet, eller balansen, mellom informasjonskildene ”fortid”, ”nåtid” og ”fremtid”.

#### I. // II. // III. orden

I. // II. // III. orden er valgt som metanym for hvorvidt informasjon har opprinnelse fra adferd og opplevelse (I. orden), intensjoner og tilstander (II. orden) eller presupposisjoner og rammer (III. orden).

Grunnsorteringen I. // II. // III. orden adresserer forholdet, eller balansen, mellom informasjonskildene ”I. orden”, ”II. orden” og ”III. orden”.

#### Oppe // nede

Oppe og nede er valgt som metanym for hvorvidt informasjon har opprinnelse fra øvre eller del av et system; individ, gruppe, organisasjon eller samfunn.

Grunnsorteringen oppe // nede adresserer forholdet, eller balansen, mellom informasjonskildene ”oppe” og ”nede”.

# Referanser

Sjøbakken, J. og Fleiner, T : ”Sertifiseringsprogram i kommunikologi – kommunikasjon og forandring.” Skandinavisk Institutt for Kommunikologi.

# Annex A: FAQ

**Er det forsket på Kommunikologi?**

Kommunikologi© er en disiplin; et kunnskapsområde. Forskning finner sted innenfor et kunnskapsområde og ikke ”på” kunnskapsområdet. Fagutviklingen som resulterte i rammesettingen av kunnskapsområdet Kommunikologi© omfattet komparative studier av blant annet forskningsresultater. Taksonomien som er definert, kan benyttes for kommunikologisk analyse og kvalitetsevaluering av forskning.

**Er Kommunikologi vitenskapelig?**

Kommunikologi© har følgende vitenskapelige dimensjoner:

* Den definerte taksonomien har fremkommet ved å sammenfatte og kategorisere kunnskap fra mange disipliner, inklusiv vitenskapelige arbeider
* Fagutviklingen har omfattet ord- og begrepsstudier
* Deskriptiv aktivitet har vært en viktig del av utviklingsarbeidet
* Den definerte taksonomien kan benyttes til kommunikologisk analyse/filtrering som er etterprøvbar
* Kunnskapsområdet har en systematisk ordnet kunnskapsmasse, som er kongruent med en av definisjonene på ”science”.

1. Taksonomi betyr anvendelsen av og læren om klassifisering. [↑](#footnote-ref-1)